
A liberalizmus újraformálódása Magyarországon

A reformkori Magyarország történeti tanulmányozására keltette fel érdeklődésemet a liberalizmus elmélyültebb vizsgálatára. Ezért jelen dolgozatomban a rendszerváltás előtti és utáni liberális politika alakulásának fejlődésének elemzésére, kutatására vállalkozom. Először is a liberalizmus kialakulásának történelmi előzményeit mutatom be röviden, másrészt a liberalizmus fejlődését Magyarországon 1848-tól egészen a rendszerváltásig, végezetül a rendszerváltás utáni liberális politika alakulását vizsgálom.
A következő kérdéseimre szeretnék választ kapni a dolgozatom végére: A liberalizmus milyen mértékben játszott szerepet a rendszerváltás előidézésében? A demokratikus ellenzéki kerekasztal és az azokból kialakuló, kiváló politikai pártokat mennyire tekinthetjük liberálisnak? Az újonnan létrejött pártok képviselnek-e egyáltalán liberális értékeket, alapelveket? Csak az SZDSZ lett a liberalizmus letéteményese? Milyen liberális értékek mentén szerveződött meg az SZDSZ? Ezek az értékek kimutathatóak-e a párt szerkezeti struktúrájában vagy csak a politikai arculatában vannak liberális jegyek? Milyen mértékben figyelhetők meg a liberális szerveződési jegyek a rendszerváltás utáni kormányzati döntésekben? A rendszerváltás előtti és utáni politika utáni változásaiban? Mennyire játszott közre (privatizáció, vállalkozási szektor kifejlődése)? Igaz-e azaz állítás, hogy a liberális politika nyertesei a tűzhöz közel állókból kerülhet ki, gazdagok meg a régi káderek lettek a rendszerváltás nagy nyertesei? Mik valósultak meg a liberális jegyekből a rendszerváltás utáni politikai közéletből?
A kutatás hipotézise: dolgozatomban arra kívánok választ adni, hogy a rendszerváltás előtt és utána kialakult szervezetek, politikai pártok milyen liberális értékeket képviseltek, illetve van-e ma Magyarországon olyan párt, aki ezt képviseli, közvetíti a magyar állampolgárok felé, mint kiemelkedő cél csoportjukat, érdekeiket miként preferálják. A rendszerváltás után kialakult helyzet mennyire felel meg a klasszikus liberális értékeknek.





